laion/Wikipedia-Exotic huggingface dataset:
קלוגה (כדורגל)

קלוגה (ברוסית: Футбольный клуб Калуга) הוא שמו של מועדון כדורגל מקצועני מעיר באותו שם במחוז קלוגה שברוסיה, המתמודד בליגת הכדורגל המקצוענית, השלישית בחשיבותה ברוסיה, מאז 2010. מועדון הכדורגל קלוגה הוקם בשנת 2009 במקום מועדון לוקומוטיב קלוגה שהתקיים משנת 1936 והתמודד לרוב בליגה הסובייטית השנייה ולאחר מכן בליגה המקצוענית. קלוגה הוקמה על בסיס מועדון הקטרגל MiK שהוקם ב-2002 (Футбольная команда «МиК») וב-2006 הקים גם מחלקה לכדורגל אשר עד 2009 התמודדה בליגה החובבנית. MiK זכתה בגביע הליגה החובבנית בשנים 2007, 2008 ובסיום עונת 2009 זכתה באליפות הליגה החובבנית. לקראת עונת 2010 קבוצת MiK אורגנה מחדש והפכה למועדון הכדורגל "קלוגה", שהוקם בתמיכת עיריית קלוגה ובמימון גזאנרגו בנק. הקבוצה התמודדה בליגת הכדורגל המקצוענית של רוסיה ובהדרכת המאמן אדוארד דיומין סיימה את עונת הבכורה במקום העשירי. את עונת 2011/2012 ─ במקום תשיעי, עונת 2012/13 ─ במקום החמישי ואת עונת 2013/14 — במקום הששי. בעונת 2018/2019 סיימה במקום הששי ובכך שחזרה את הישגה מעונת 2014/2015 שעודנו מהווה להישג השיא שלה בליגה. הקבוצה התמודדה במשך 10 עונות רצופות בליגה המקצוענית ומתמודדת בקביעות מדי שנה גם בגביע הרוסי בכדורגל, אך לא הצליחה לעבור מעל למשוכת שלב 32 האחרונות. מועדון הכדורגל קלוגה 2010-2011 מועדון הכדורגל קלוגה לוגו מפברואר 2012 אתר האינטרנט הרשמי של קלוגה קלוגה, ברשת החברתית פייסבוק קלוגה, ברשת החברתית אקס (טוויטר) קלוגה, ביישום טלגרם קלוגה, ברשת החברתית אינסטגרם קלוגה, ברשת החברתית VK קלוגה, סרטונים בערוץ היוטיוב פרופיל, באתר Transfermarkt פרופיל, באתר Soccerway Кубок России 2010/11 Футбол Чемпионат России 2010 Второй дивизион Футбол Чемпионат России 2011/12 Второй дивизион Футбол Кубок России 2011/12 Футбол Чемпионат России 2012/13 Второй дивизион Футбол Кубок России 2012/13 Футбол Чемпионат России 2013/14 Второй дивизион Футбол Кубок России 2013/14 Футбол Чемпионат России 2014/15 Второй дивизион Футбол Кубок России 2014/15 Футбол Кубок России 2015/16 Футбол Чемпионат России 2015/16 Второй дивизион Футбол Чемпионат России 2016/17 Второй дивизион Футбол Кубок России 2016/17 Футбол У «Калуги» — новый логотип!
המפלגה הליברלית (המנדט)

המפלגה הליברלית (בערבית: חִזבּ אל-אחראר, מילולית: "מפלגת הליברלים") הייתה מפלגה ערבית פלסטינית שהתקיימה בארץ ישראל בתקופת המנדט הבריטי לתקופה קצרה, בשנים 1930–1931. בינואר 1930 עמדו-שיח' אסעד אל-שוקיירי ותופיק חקי אל-עבדאללה, ראש עיריית עכו, בראש קבוצה של אנשי אופוזיציה מצפון הארץ שהקימה את "המפלגה הליברלית". אחד המייסדים היה חסן צדקי אל-דג'אני, ובין חבריה: עורך הדין חנא עצפור מחיפה, תופיק אל-פאהום וראג'י אל-פרח מנצרת, עומר אל-ביטאר (יפו) וראש עיריית יפו עאצם אל-סעיד. המצע של המפלגה: עצמאות מלאה לפלסטין. המפלגה לא הייתה פעילה ובמאי 1931 קיימה את האספה הפומבית האחרונה שלה. יהושע פורת, ממהומות למרידה: התנועה הלאומית הערבית הפלסטינית 1929–1939, עמ' 70–72. ערך זה הוא קצרמר בנושא מפלגות ובנושא המנדט הבריטי. אתם מוזמנים לתרום לוויקיפדיה ולהרחיב אותו.
יחסי אלבניה–גרמניה

יחסי אלבניה–גרמניה הם היחסים הנוכחיים והיסטוריים של אלבניה ושל גרמניה. המדינות הן חברות בנאט"ו, וגרמניה כחברה ומייסדת של האיחוד האירופי, תומכת בהצטרפות אלבניה לאיחוד. בשנת 1913 הוקמה נסיכות אלבניה, ובראשה הועמד הנסיך הגרמני וילהלם, נסיך אלבניה מבית ויד, שעמד בראשה עד לאחר מלחמת העולם הראשונה. בשנת 1943 נכבשה אלבניה על ידי גרמניה הנאצית, אשר שלטה באלבניה עד לשחרורה בשנת 1944. יחסים נורמליים בין אלבניה וגרמניה המערבית נחסמו במשך שנים בשל אי-הסכמה על פיצויי המלחמה, בעוד שהמשטר הקומוניסטי באלבניה קיים יחסים יותר ידידותיים עם גרמניה המזרחית. ב-2 בדצמבר 1949 הכירה הממשלה הקומוניסטית האלבנית בגרמניה המזרחית, ובשנת 1952 כוננו השתיים קשרים דיפלומטיים. אחרי 1961 היחסים בין המדינות הצטננו, ונשארו כך במשך יותר מ-20 שנים, עד שבשנת 1984, ראש ממשלת בוואריה, פרנץ יוזף שטראוס ביקר באלבניה, ובכך היה לפוליטיקאי המערב-אירופי הבולט הראשון שביקר באלבניה מאז מלחמת העולם השנייה. היחסים הדיפלומטיים בין שתי המדינות כוננו בשנת 1986, והם הפכו לפעילים יותר מאז שאלבניה עברה את תהליך הדמוקרטיזציה ב-1991. גרמניה היא המשקיעה השישית הגדולה ביותר באלבניה במונחים של היצוא מאלבניה, והחמישית מבחינת היבוא אליה. ב-2007, על מנת לפתח יחסים כלכליים, נוסדה לשכת המסחר והתעשייה האלבנית-גרמנית באלבניה (DIHA). המשקיעה הגרמנית הישירה הגדולה ביותר היא Telekom אלבניה. לופטהנזה ואוסטריאן איירליינס מפעילים מדי יום טיסות ישירות בין טירנה לפרנקפורט ווינה, ונמל התעופה האם תרזה היה בבעלות משקיעים גרמניים עד 2016. לחברות גרמניות בולטות יש סניפים בארץ או לשווק את המוצרים שלהם באמצעות אלבנית שותפים אלבנים. גם בגרמניה, תומך ונותן כספים 11 אלבנית בתי ספר שבו הגרמנית נלמדת כשפה זרה. בוגרי ברשותו של דו-לשוניים אלבנית הבגרות תעודת ישירות זכאים ללמוד באוניברסיטה גרמנית. גרמניה מחזיקה באלבניה שגרירות בטירנה בלבד. מאידך, אלבניה מחזיקה בגרמניה שגרירות בברלין ו-3 קונסוליות באסן, מינכן ושטוטגרט. מדיה וקבצים בנושא יחסי אלבניה–גרמניה בוויקישיתוף "Rama, Gabriel: Germany strong supporter of Albania's EU integration". europeanwesternbalkans.com. 10 במרץ 2017. {{cite web}}: (עזרה) http://www.csmonitor.com/1984/0822/082238.html http://www.auswaertiges-amt.de/EN/Aussenpolitik/Laender/Laenderinfos/01-Nodes/Albanien_node.html אתר על יחסי מדינות
רנה יקובס

רנה יקובס (בפלמית: René Jacobs נולד ב-30 באוקטובר 1946) הוא מוזיקאי בלגי. הוא התפרסם כזמר קונטרה-טנור, אך בשנים האחרונות הוא נודע כמנצח על אופרות מתקופת הבארוק והתקופה הקלאסית המוקדמת. יאקובס נולד בגנט והחל את הקריירה המוזיקלית שלו כנער מקהלה בקתדרלה. בהמשך למד בלשנות קלאסית באוניברסיטת גנט ובמקביל שר בבריסל ובהאג. האחים קאוקן, גוסטב ליאונהארדט ואלפרד דלר עודדו אותו לבחור בקריירה של זמר קונטרה-טנור, ועד מהרה נודע כאחד המעולים בתקופתו. הוא הרבה להקליט מוזיקת בארוק שאינה מוכרת, משל מלחינים כמו אנטוניו צ'סטי, סיג'יזמונדו ד'אינדיה, פרארי, לוקה מארנציו ואחרים. כמו כן השתתף בהקלטות מעולות של יצירותיו הגדולות של באך, כגון המתאוס פסיון בניצוח גוסטב ליאונהארדט ופיליפ הרווחה. בשנים האחרונות, כמנצח, הקליט יקובס מספר רב של אופרות וכן מוזיקת קודש ויצירות חילונית מן המאות ה-16, ה-17 וה-18. הקלטותיו לנישואי פיגארו של מוצרט נודעת במיוחד, לאחר שזכתה בפרסים כמו פרס גרמופון לתקליט השנה 2004, פרס Choc של "עולם המוזיקה" לשנת 2004, פרס גראמי ל"הקלטה המצטיינת של אופרה" לשנת 2005 ושני פרסי "מידם" קלאסיים ב-2004. עוד הקלטות זוכות פרסים הן "רינלדו" של הנדל (פרס קאן הקלאסי, 2004), והעונות של היידן (דיאפזון ד'אור של 2005). ייחודו של יקובס הוא כמנצח על זמרים, ובהתייחסותו לרצ'יטטיב. יקובס מנצח בקביעות על תזמורות והרכבים כגון קונצ'רטו קלן, תזמורת עידן הנאורות, האקדמיה למוזיקה עתיקה ברלין, תזמורת הבארוק של פרייבורג, המקהלה הקאמרית של הולנד להקלטות ומסעות קונצרטים. ב-1992 הזמינה האופרה של ברלין את יקובס לנצח עליה. משנת 1991 עד 2009 היה יקובס המנהל האמנותי של תוכניות אופרה בפסטיבל למוזיקה עתיקה באינסברוק. כמו כן הוא מלמד פרשנות וסגנון שירת בארוק בבית הספר לשירה של בזל. רנה יקובס, באתר אפל מיוזיק (באנגלית) רנה יקובס, באתר ספוטיפיי רנה יקובס, באתר AllMusic (באנגלית) רנה יקובס, באתר MusicBrainz (באנגלית) רנה יקובס, באתר Discogs (באנגלית) רנה יקובס, באתר Songkick (באנגלית) רנה יקובס, באתר בילבורד (באנגלית) הרמוניה מונדי ביוגרפיה 2009 הרמוניה מונדי אינטרנשיונל רקורד רביו 2 מ-2001 "אם יש לרנה יקובס כישרון אחד בולט כמנצח, הרי זו יכולתו להדריך את זמריו לנשום חיים אל תוך רצ'יטטיבים. הם מצליחים בכך להפליא בשתי האופרות, בביצועים נפלאים של ג'ודית נלסון ואיזבלה פולנרד".
Live! The Farewell Tour

Live! The Farewell Tour (בעברית: בהופעה חיה! מופע הפרידה) הוא אלבום הופעה הראשון של זמרת הפופ האמריקנית, שר. האלבום יצא לאור ב-26 באוגוסט 2003 על ידי חברת התקליטים האחים וורנר. האלבום הקולט במהלך סבב הפרידה של שר "Living Proof: The Farewell Tour", שהתחיל ב-14 ביוני 2002 והסתיים ב-30 באפריל 2005. מידע על האלבום Live! The Farewell Tour באתר MusicBrainz שר, רוג'ר דייוויס, לינדזי סקוט Cher - Live - The Farewell Tour, Discogs (באנגלית) Cher - Live - The Farewell Tour, Discogs (באנגלית)
הר קוק (אנטארקטיקה)

הר קוק (באנגלית: Mount Cook) הוא הר ברכס לקי, בארץ אנדרבי שבאנטארקטיקה. ההר הוא הגבוה בהרי רכס לקי, והוא מתנשא לגובה של 1,900 מטרים מעל פני הים. ההר מופה באופן חלקי על ידי ציידי לווייתנים נורווגיים (מיפוי מן הים); ההר מופה באופן מלא בהתבסס על תצלומי אוויר שצולמו בשנת 1956 על ידי משלחת החקר הלאומית האוסטרלית לאנטארקטיקה. הראשון שהגיע אל ההר והשלים את המיפוי בדצמבר 1956, היה ג'י. איי. נאקי (G.A. Knuckey) ממשלחת החקר הלאומית האוסטרלית לאנטארקטיקה. שמו של ההר ניתן לו ועדת השמות האנטארקטית של אוסטרליה. ההר נקרא על שמו של בי. ג'י. קוק (B.G. Cook), גאופיזיקאי שעבד בתחנת מוסון בשנת 1958. הר קוק באתר הסקר הגאולוגי של ארצות הברית הר קוק באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי
ארץ קמפ

קמפ לנד (באנגלית: Kemp Land) היא אזור באנטארקטיקה, בפנים היבשת מחוף קמפ. האזור הוא חלק מהטריטוריה האנטארקטית האוסטרלית. אזור ארץ קמפ מוגדר כאזור שבין קו אורך 56 ° 25 'E וקו אורך - 59 ° 34' E, וכן, בדומה לאזורים אחרים באנטארקטיקה הוא נמצא דרומית לקו רוחב 60 ° S. ארץ קמפ גובלת באדמת מק. רוברטסון שממזרח לה, ובארץ אנדברי שממערב לה. שיא גובהה של ארץ קמפ הוא 1,020 מטרים מעל פני הים. באזור ארץ קמפ מצויה קבוצת איי אויגרדן. פטר קמפ, שהפליג על הבריג "מגנט", ראה את ארץ קמפ ממרחק בשנת 1833, ונחשב למגלה האזור. האזור מופה לראשונה בשנת 1930 על ידי משלחת החקר הבריטית, אוסטרלית וניו זילנדית לאנטארקטיקה בפיקודו של סר דאגלס מוסון (לצד מיפוי ארץ אנדרבי הסמוכה). ארץ קמפ נקראת על שמו של פטר קמפ, מגלה האזור. • Anna Bemrose, Mawson's Last Survivor: The Story of Dr Alf Howard , PP 3, 82, 89 ארץ קמפ באתר הגאזט האנטארקטי המשווה SCAR של ממשלת אוסטרליה מפת אזור ארץ קמפ מפה גאולוגית של אזור ארץ קמפ מידע היסטורי וגאוגרפי מידע גאוגרפי
גביע המדינה בכדורגל 2019/2020

גביע המדינה בכדורגל לעונת 2019/2020 היא התחרות ה-81 מאז היווסדה וה-67 מאז קום מדינת ישראל. משחקי התחרות החלו ב-31 באוגוסט 2019, ומשחק הגמר נערך ב-13 ביולי, ובו ניצחה הפועל באר שבע, את מכבי פתח תקווה 0-2. בסיבוב הראשון עד הרביעי משתתפות קבוצות מליגה ב' וליגה ג'. שתי קבוצות מכל ליגה מחוזית (מחזיקת גביע המחוז וסגניתה) מעפילות לשלב השישי. ליגה ב' צפון א' מ.כ. אל-נהדה נצרת זכתה בגביע המחוזי והעפילה ביחד עם בני ממב"ע הגולן והגליל לסיבוב השישי ליגה ב' צפון ב' עירוני נשר זכתה בגביע המחוזי והעפילה ביחד עם מכבי בני ריינה לסיבוב השישי ליגה ב' דרום א' בית"ר כפר סבא זכתה בגביע המחוזי והעפילה ביחד עם בית"ר רמת גן לסיבוב השישי ליגה ב' דרום ב' מכבי עירוני שדרות זכתה בגביע המחוזי והעפילה ביחד עם מכבי קריית מלאכי לסיבוב השישי מחזיקת גביע המחוז מעפילה לשלב השישי. ליגה ג' גליל עליון מכבי אחווה שעב זכתה בגביע המחוז והעפילה לסיבוב השישי ליגה ג' גליל תחתון בני שפרעם זכתה בגביע המחוז והעפילה לסיבוב השישי ליגה ג' יזרעאל הפועל עין סהלה זכתה בגביע המחוז והעפילה לסיבוב השישי ליגה ג' שומרון מכבי טירת כרמל גל קובי זכתה בגביע המחוז והעפילה לסיבוב השישי ליגה ג' שרון מ.ס. צעירי טירה זכתה בגביע המחוז והעפילה לסיבוב השישי ליגה ג' תל אביב מ.ס. שיכון ותיקים רמת גן זכתה בגביע המחוז והעפילה לסיבוב השישי ליגה ג' מרכז מ.ס. רמלה זכתה בגביע המחוז והעפילה לסיבוב השישי ליגה ג' דרום מ.כ. ערד זכתה בגביע המחוז והעפילה לסיבוב השישי בשלב זה משתתפות קבוצות ליגה א' ומתמודדות ביניהן לפי חלוקה למחוזות צפון ודרום (בסוגריים מצוינת הליגה בה משחקת הקבוצה) הסיבוב בהשתתפות המעפילות מן הסיבוב השישי וכן 12 קבוצות מהליגה הלאומית (4 הקבוצות הנוספות מהלאומית מעפילות אוטומטית לסיבוב השמיני לפי הגרלה) הסיבוב בהשתתפות 14 המעפילות מן הסיבוב השביעי, 4 קבוצות מהליגה הלאומית שהעפילו אוטומטית וכל 14 קבוצות ליגת העל הסיבוב בהשתתפות 16 המעפילות מהסיבוב השמיני. הסיבוב בהשתתפות 8 המעפילות משמינית הגמר. בעקבות התפרצות נגיף הקורונה בישראל משחק רבע הגמר בין מכבי חיפה להפועל באר שבע התקיים ללא קהל. משחקי חצי הגמר התקיימו ב-9 ביוני וב-10 ביוני 2020. משחקי חצי הגמר הועברו לאצטדיון נתניה והתקיימו ללא קהל בעקבות התפרצות נגיף הקורונה. ערך מורחב – גמר גביע המדינה בכדורגל 2020 עונת 2019/2020 בליגת העל בכדורגל גביע הטוטו 2019/2020 גביע המדינה בכדורגל נשים 2019/2020 עונת 2019/2020 בגביע המדינה, באתר ההתאחדות לכדורגל בישראל העפילה אוטומטית איציק כלפי, ‏שחקנים בב"ש: באסה לשחק מול יציעים ריקים, באתר ONE‏, 9 במרץ 2020 נקבעו רשמית מועדי חצי גמר גביע המדינה, באתר ONE‏, 14 במאי 2020
יחסי גרמניה–לבנון

יחסי גרמניה–לבנון הם יחסי החוץ בין הרפובליקה הפדרלית של גרמניה לרפובליקה הלבנונית. היחסים בין שתי הרפובליקות החלו בשנת 1940, בתקופת לבנון הגדולה. היחסים הדיפלומטיים בפועל וחילופי השגרירים בין המדינות החלו בשנת 1953, כאשר מינתה גרמניה שגריר ללבנון, ושנתיים לאחר מכן בשנת 1955 מינתה לבנון שגריר לגרמניה. מספר ההסכמים שנחתמו בין לבנון לגרמניה במהלך השנים הוא 13, כאשר הראשון מביניהם נחתם ב-1951. ביקורו של נשיא גרמניה פרנק ולטר שטיינמאייר בלבנון בשנת 2018, היה הביקור הראשון של ראש המדינה הגרמנית בלבנון מזה 120 שנה, מאז שביקר הקיסר הגרמני וילהלם השני בהר הלבנון בשנת 1898. גרמניה תומכת בעצמאות לבנון, וכן תומכת בבית הדין המיוחד ללבנון, שהוקם בקשר להתנקשות בחייו של ראש ממשלת לבנון, רפיק אל-חרירי. עמדתה של גרמניה בחוות שבעא תומכת בעמדה הלבנונית, אולם יישום ההחלטה ושחזורה קשורים ליישום החלטה 242 על נסיגת ישראל משטחי מדינות ערב שנכבשו בשנת 1967. לבנון היא שוק פופולרי למוצרים גרמניים, לעומת זאת, היצוא הלבנוני נמוך מאוד לגרמניה. גרמניה היא אחת השותפות הכלכליות הגדולות בלבנון ומדורגת במקום החמישי. מספר חברות גרמניות תרמו למאמץ השיקום לאחר מלחמת לבנון השנייה. ישנם גם הסכמים בנוגע לקידום השקעות וחילופי סחר בין המדינות. הקהילה הלבנונית בגרמניה מונה כ-120,000 תושבים. מספר הפלסטינים המחזיקים באזרחות לבנונית הוא כ-30,000. הקהילה הלבנונית בגרמניה היא אחת הקהילות הגדולות בעולם הערבי. גרמניה מחזיקה בלבנון שגרירות בביירות בלבד, ואילו לבנון מחזיקה בגרמניה שגרירות בברלין וקונסוליה כללית בפרנקפורט. מדיה וקבצים בנושא יחסי גרמניה–לבנון בוויקישיתוף אתר על יחסי מדינות
קונוי

קונוי (בפרואזית: Kunoy) הוא אי בצפון-מזרח איי פארו, בין האיים קאלסוי ובורד'וי. אורך האי כ-13 קילומטר ורוחבו הממוצע כ-3 קילומטר. שטח האי הוא 35.5 קמ"ר. באי חמישה הרים: האונארטינדור (Havnartindur) (שגובהו 820 מטרים), מידאגספיול (Middagsfjall) (שגובהו 806 מטרים), קונויארנאקור (Kunoyarnakkur) (שגובהו 820 מטרים), ראנדלור (Ranndalur) (שגובהו 817 מטרים) ואורד'אפיול (Urðafjall) (שגובהו 817 מטרים). האי ידוע בצוק בגובה 820 מטר בקצהו הצפוני שנוצר כתוצאה מהגלים באוקיינוס האטלנטי. באי שני יישובים - קונוי במערב האי והאראלדסונד (Haraldssund) בחופו הדרום מזרחי של האי. יישוב נוסף - סקארד' (Skarð) ננטש בשנת 1913 לאחר שבתאונת דיג נהרגו כל שבעת הגברים ביישוב, למעט נער בן 14 וזקן בן שבעים. אתר האינטרנט הרשמי של קונוי מדיה וקבצים בנושא קונוי בוויקישיתוף תצלומי אוויר של האי (אורכב 23.02.2006 בארכיון Wayback Machine) The Atlantic Islands: a study of the Faeroe life and scene, page 294 Maurice L. Schwartz , Encyclopedia of coastal science, page 93
אידין גרין זקלה

אידין גרין זקלה (באנגלית: Eadon Green Zeclat) היא מכונית ספורט בתצורת קופה בסגנון מכוניות רטרו מתוצרת Eadon Green אשר מיוצרת משנת 2018 ועד היום בבריטניה. תכנון וייצור הדגם על ידי "Eadon Green" בהשראת מכוניות רטרו שיוצרו בשנות ה-30 של המאה ה-20. פלטפורמה ומנוע נלקחו מדגם שברולט קורבט דור 7. גוף הדגם בנוי מסיבי פחמן. 2 דלתות. מנוע קדמי. סוג הנעה: הנעה אחורית. בתוכנית הייצור: 25 יחידות בשנה "אידין גרין זקלה" "אידין גרין זקלה" "אידין גרין זקלה" "אידין גרין זקלה" "אידין גרין זקלה" רטרו אידין גרין בלייק קולין מדיה וקבצים בנושא אידין גרין זקלה בוויקישיתוף אידין גרין זקלה, סרטון באתר יוטיוב אידין גרין זקלה, סרטון באתר יוטיוב אידין גרין eadongreen.com/zeclat אידין גרין eadongreen.com "אידין גרין זקלה" מבוססת על דגם שברולט קורבט motor1.com/news/236033/eadon-green-zeclot-corvette-base "אידין גרין זקלה" autoevolution.com/news/c7-corvette-based-eadon-green-zeclat-lands-in-geneva-with-british-styling "אידין גרין זקלה" carscoops.com/2018/03/eadon-green-asking-much-1-4-million-zeclat "אידין גרין זקלה" An Unrestrained Masterpiece". YankoDesign.com. Retrieved 2018-08-27. "אידין גרין זקלה" carscoops.com/2018/03/eadon-green-zeclat-corvette-c7 "אידין גרין זקלה" autocar.co.uk/car-news/motor-shows-goodwood-festival-speed/eadon-green-zeclat-shown-goodwood
אידין גרין בלייק קולין

אידין גרין בלייק קולין (באנגלית: Eadon Green Black Cuillin) היא מכונית קונספט המוגדרת כמכונית ספורט בתצורת קופה בסגנון מכוניות רטרו מתוצרת Eadon Green אשר הוצגה בשנת 2017 בתערוכת המכוניות הבינלאומית בז'נבה (אנ'). תכנון וייצור הדגם על ידי "Eadon Green" בהשראת סגנון מכונית רטרו שיוצרו בשנות ה-30 של המאה ה-20, בעיקר דגם "אלפא רומיאו 8C" (אנ') מתוצרת אלפא רומיאו שיוצר בין השנים 1931–1938. גוף הדגם בנוי מסיבי פחמן. 2 דלתות. מנוע קדמי. "אידין גרין בלייק קולין" "אידין גרין בלייק קולין" דגם "אלפא רומיאו 8C" (אנ') עליו התבסס (חיצונית) דגם "אידין גרין בלייק קולין" אידין גרין זקלה מדיה וקבצים בנושא אידין גרין בלייק קולין בוויקישיתוף אידין גרין בלייק קולין, סרטון באתר יוטיוב אידין גרין בלייק קולין, סרטון באתר יוטיוב אידין גרין eadongreen.com/zeclat אידין גרין eadongreen.com "אידין גרין בלייק קולין" - מנוע V12 צילינדרים autocar.co.uk/car-news/motor-shows-geneva-motor-show/eadon-green-black-cuillin-v12-sports-car-revealed "אידין גרין בלייק קולין" eadongreen.com/black-cuillin "אידין גרין בלייק קולין" roadandtrack.com/car-shows/geneva-auto-show/interviews/a33056/the-eadon-green-black-cuillin-is-an-admirable-dream-project
תשובת הקוזקים הזאפורוז'יאנים

תשובת הקוזאקים הזפוריז'יאנים לסולטן מהמט הרביעי (ברוסית: Запорóжцы пи́шут письмó турéцкому султáну) הוא ציור מאת הצייר הרוסי איליה רפין. רפין צייר את הציור בין השנים 1880–1891. אלכסנדר השלישי, קיסר רוסיה רכש את הציור תמורת 35,000 רובלים, מה שהיה אז הסכום הגבוה ביותר בו נרכשה יצירת אמנות רוסית. מאז הציור מוצב במוזיאון הרוסי בסנט פטרסבורג. "תשובת הקוזאקים הזפוריז'יאנים לסולטן מהמט הרביעי" מתאר תמונה היסטורית משוערת, שהתרחשה בשנת 1676, המבוססת על סיפור העם העוסק בתשובת הקוזאקים לאולטימטום שהציב להם סולטאן האימפריה העות'מאנית, מהמט הרביעי. לפי הסיפור, הקוזאקים, שחיו מעבר לאשדי הדנייפר, הביסו בקרב את כוחות האימפריה העות'מאנית. אף על פי כן, דרש הסולטאן מהמט הרביעי מהקוזאקים להכפיף עצמם לשלטון העות'מאני. האולטימטום שהציב הסולטן הוא כדלהלן: כסולטן; בנו של מוחמד; אחי השמש והירח; נכדו והמשנה לאללה; שליט ממלכות מוקדון, בבל, ירושלים, מצרים העליונה והתחתונה; קיסר הקיסרים; אביר יוצא מן הכלל, שלעולם לא הובס; המגן האיתן של כנסיית הקבר; נאמן שנבחר בידי אללה עצמו; תקוותם ונחמתם של המוסלמים; ממיר וגדול המגינים של הנוצרים - אני מצווה עליכם, הקוזאקים הזפוריז'יאנים, לקבל מרותי מרצונכם החופשי ללא התנגדות, ולחדול מלהציק לי בהתקפותיכם. — מהמט הרביעי, סולטאן האימפריה העות'מאנית הקוזאקים, בהובלת איוואן סירקו (אנ'), הגיבו במכתב מלא גסויות, ניבולי פה ועלבונות. להלן המכתב: הו סולטן, שטן טורקי ושאר בשר של שטן ארור, מזכירו של לוציפר עצמו. איזה מין אביר אתה לעזאזל, שאינך יכול לחסל קיפוד עם ישבנך הערום? השטן מחרבן, וצבאך אוכל. לא, בן של זונה, תכפיף מרותך על בני נוצרים; אין לנו פחד מצבאך, ביבשה ובים נלחם בך, שאימך תזדיין. משרת בבלי, מתקן גלגלים מקדוני, מבשל שיכר ירושלמי, מזיין-העזים מאלכסנדריה, מגדל החזירים ממצרים עילית ותחתית, החזיר מארמניה, גנב פודוליאני, זונה-ילד (אנ') טרטראני, תליין קמיינץ, הטיפש המטופש של העולם והעולם התחתון, אידיוט בפני האל, נכדו של נחש והתכווצות השרירים באבר המין שלנו. חוטם חזיר, אחורי סוסה, כלב בית המטבחיים, מצח לא מוטבל, שאמך שלך תזדיין! כה מכריזים הזפוריז'יאנים, בזוי שכמותך. אתה אפילו לא תרעה חזירים עבור נוצרים. עתה נסכם, מכיוון שאיננו יודעים מה התאריך ואין ברשותינו לוח שנה; הירח בשמים, בספירת הנוצרים, היום זהה כאן כשם שהוא שם; על זאת שק לנו בתחת. — הקוזאקים הזפוריז'יאנים התמונה נחשבת לקלאסיקה מוכרת בקרב תלמידים רוסים ואוקראינים. מדיה וקבצים בנושא תשובת הקוזקים הזאפורוז'יאנים בוויקישיתוף
רוברט ראיין

רוברט ראיין (באנגלית: Robert Bushnell Ryan‏; 11 בנובמבר 1909 – 11 ביולי 1973) היה שחקן קולנוע וטלוויזיה אמריקאי אשר גילם בעיקר שוטרים ובריונים מושחתים. הוא למד משחק בהוליווד והופיע בתפקדים קטנים בסרטים של חברת RKO בתחילת שנות ה-40. במלחמת העולם השנייה התגייס לחיל הנחתים של ארצות הברית ושירת בתור מדריך טירונים. באותה תקופה הכיר והתיידד עם הסופר והבמאי לעתיד ריצ'רד ברוקס שלפי ספרו The Brick Foxhole, נוצר הסרט אש צולבת בו גילם רוצח אנטישמי. הסרט הזה זיכה אותו בפעם היחידה במועמדות לפרס אוסקר לשחקן המשנה הטוב ביותר לשנת 1947. לאורך 40 שנים הופיע ביותר מ-50 סרטים, בעיקר סרטי פשע, מערבונים וסרטי מלחמה. ובסדרות טלוויזיה. ראיין היה נשוי לג'סיקה קדולדר משנת 1939 עד למותה ב-1972 והיו להם שני בנים ובת. הוא מת מסרטן ריאות בשנת 1973, בן 63. אש צולבת (1947) - לפי ספרו של ריצ'רד ברוקס במלכודת (1949) - בבימויו של מקס אופולס בהלה בצוק השחור (1955) לבבות בודדים (1958) ארמון הקרח (1960), לפי ספרה של עדנה פרבר היום הארוך ביותר (1962), כגנרל ג'יימס גאווין בילי באד (1962) יום לפני הכניעה (1965) 12 הנועזים (1967) חבורת הפראים - The Wild Bunch (1969) מדיה וקבצים בנושא רוברט ראיין בוויקישיתוף רוברט ראיין, במסד הנתונים הקולנועיים IMDb (באנגלית) רוברט ראיין, באתר AllMovie (באנגלית) רוברט ראיין, באתר Rotten Tomatoes (באנגלית) רוברט ראיין, במסד הנתונים הקולנועיים KinoPoisk (ברוסית) רוברט ראיין, באתר MusicBrainz (באנגלית) רוברט ראיין, באתר Discogs (באנגלית) רוברט ראיין, באתר "Find a Grave" (באנגלית) רוברט ראיין, באתר אנציקלופדיה בריטניקה (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
יעלון (פירושונים)

האם התכוונתם ל... משה יעלון – פוליטיקאי ישראלי, הרמטכ"ל ה-17 של צה"ל, לשעבר שר הביטחון דן הארדי יעלון – מדען ישראלי נחל יעלון (ceb:Naẖal Ya‘alon) – נחל הסמוך לקיבוץ יהל נח"ל יעלון – היאחזות נח"ל שננטשה בסמוך לנאות סמדר הר יעלון (ceb:Har Ya‘alon) – גבעה ליד נאות סמדר
סאנדוי

סאנדוי (בפארואזית: Sandoy) הוא אחד מאיי פארו. שטחו של האי כ-125 קמ"ר. הגדול באגמי האי הוא אגם סנדסואטן. היישוב העיקרי באי הוא הכפר סאנדור, בו מתגוררים 1,494 תושבים (2001). כפרים נוספים הם אקראר וסקופון. מדיה וקבצים בנושא סאנדוי בוויקישיתוף תצלומי אוויר של האי (אורכב 28.01.2017 בארכיון Wayback Machine)
פרארי מונזה SP

פרארי מונזה SP (באיטלקית: Ferrari Monza SP) היא מכונית ספורט במרכב רודסטר בסיווג ברקטה בעלת מושב אחד או שני מושבים, שמיוצרת על ידי פרארי בייצור מוגבל (500 יחידות) משנת 2018. היא נחשפה בספטמבר 2018 והוצגה בתערוכת הרכב של פריז באוקטובר 2018. היא מיוצרת בשתי גרסאות SP1 בעלת מושב אחד ודלת אחת, SP2 בעלת שני מושבים ושתי דלתות. המכונית היא חלק מתוכנית איקונה של פרארי להציג דגמים בעיצוב מיוחד בייצור מוגבל. היא מעוצבת ממש כמו מקלארן אלבה תא הנוסעים נמצא בחלקו האחורי של המכונית בכדי לאפשר הכנסת מנוע V12 למכונית. היא כוללת מנוע בנזין V12 צילינדרים בנפח 6.5 ליטר המספק כ-810 כ"ס ב-8,500 סל"ד ומומנט מרבי של 73.3 קג"מ ב-7,000 סל"ד. תיבת הילוכים כפולת מצמדים בעלת שבעה הילוכים. התאוצה מ-0 ל-100 קמ"ש אורכת 2.9 שניות והמהירות המרבית עומדת על 300 קמ"ש. צריכת הדלק המשולבת עומדת על 14.9 ליטר לכל 100 ק"מ. פרארי מונזה SP1 פרארי מונזה SP1 - מבט לתא הנהג פרארי מונזה SP2 פרארי מונזה SP2 - מבט לתא הננוסעים מדיה וקבצים בנושא פרארי מונזה SP בוויקישיתוף אתר האינטרנט הרשמי של פרארי מונזה SP אתר האינטרנט הרשמי של פרארי מונזה SP פרארי מונזה SP, סרטון באתר יוטיוב פרארי מונזה SP, סרטון באתר יוטיוב פרארי מונזה, באתר טופ גיר, 1 ביוני 2021 Ferrari Reveals Limited-Edition Monza SP1 And SP2 Speedsters, באתר מוטור 1, ‏18 בספטמבר 2018 Ferrari Monza SP1, SP2 Speedsters Arrive In Style For Paris Debut, באתר מוטור 1, ‏02 באוקטובר 2018 רועי צוקרמן, יצירת מופת עיצובית: פרארי מונזה, באתר אוטו, ‏26 בספטמבר 2018
הבחירות הפרלמנטריות באסטוניה 2007

הבחירות הפרלמנטריות באסטוניה 2007 נערכו ב-7 במרץ 2007. מערכת בחירות זו היא הראשונה בעולם בה הוכנסה האפשרות להצבעה אלקטרונית מרחוק דרך רשת האינטרנט. בבחירות מפלגת הרפורמה באסטוניה זכתה ב-31 מושבים והייתה לסיעה הגדולה ביותר בריגיקוגו. מפלגת המרכז, בראשות ראש עיריית טאלין הורחקה יותר ויותר משיתוף פעולה עם ראש הממשלה, ככל שהאחרון הגביר את שיתוף הפעולה עם מפלגת רוסיה המאוחדת של פוטין, והמחלוקת של חיילי הברונזה, שנחשבו כניסיון מכוון לפיצול החברה האסטונית על ידי התגרות במיעוט הרוסי. בשנת 2007 אסטוניה קיימה את הבחירות הלאומיות הראשונות שלה עם אפשרות להצביע דרך רשת אינטרנט. ההצבעה התקיימה בין התאריכים 26–28 בפברואר, ו30,275 אזרחים (3.4%) בחרו להצביע דרך רשת האינטרנט. ההצבעה האלקטרונית באסטוניה החלה באוקטובר 2005 בבחירות לרשויות המקומיות, כאשר אסטוניה הפכה למדינה הראשונה שקיימה בחירות כלליות מחייבות מבחינה משפטית תוך שימוש באינטרנט כאמצעי להעלאת אחוזי ההצבעה והוכרזה כהצלחה על ידי פקידי הבחירות באסטוניה. מדיה וקבצים בנושא הבחירות הפרלמנטריות באסטוניה 2007 בוויקישיתוף Lõhestaja number üks Archived 2007-10-06 at the Wayback Machine Postimees (ארכיון) Estonia to hold first national Internet election, News.com, February 21, 2007 Estonia Scores World Web First In National Polls, InformationWeek February 28, 2007